Oalveringem

Oalveringem, Alvergem of Oavergem (officieel Nederlands: Alveringem) is e gemêente in de Westoek. 't Is e dorptje Bachten de Kupe da ligt tusschn Veurn, Yper, Diksmude en de Fransche grenze, d'r weunn bykan 5000 menschn. 

Je vingt er e masse schône routes voer e toertje mè de vèlo. D'oofdactiviteit van d'Oalveringemsche economie go oogstwaarschynlik 't boern zyn.

Kernn
De gemeente Oalveringem is e relatief dinne bevolkte gemeente en 't antal iweuners vermindert nog de latste decennia. Ip 't uutgestrekte groundgebied liggn der neegn deelgemeentn, ollemoale landelikke dorpsjes. De grotste deelgemeente is Oalveringem zelve, d'oofdgemeente, in 't noordoosten van de gemeente. By de gemeentelikke fuusjes in 1971 zyn de dorpsjes Oogstoade, Oern en Sint-Rykers  by Oalveringem gevoegd. In 1977 zyn de toenmoalige gemeentn Leisel en Stoavel der ook by gevoegd. Sedert 1971 woarn Gyverienkove en Yzenberge ol e deel van Leisel gewordn; en Beveren-aan-de-IJzer was sedert tonne e deel van Stoavel. De nieuwe fuusjegemeente telde azo sichten 1977 negen landelikke deelgemeentes.

 #  Noame  Ippervlakt Bevolkienge (1999)I  Oalveringem     1.583 (*)II  Oern     (*)III  Sint-Rykers     (*)IV  Yzenberge      395V   Leisel      774VI  Oogstoade      352VII  Gyverienkove      308VIII  Bevern      659IX  Stoavel      661
(*) De bevolkienge van de klene dorptjes Oern en Sint-Rykers is 't ope geteld met dedie van Oalveringem

De gemeente Oalveringem grenst deur ze grote landelikke uutgestrektheid an teferente klene dorptjes:
a. Outem (stad Veurne)
b. Vienkem  (stad Veurne)
c. Wulveriengem (stad Veurne)
d. Eggewoars (stad Veurne)
e. Zoetenoaie (stad Veurne)
f. Lampernisse (stad Diksmude)
g. Lo (stad Lô-Rênienge)
h. Pollienkove (stad Lô-Rênienge)
i. Oostvletern (gemeente Vletern)
j. Westvletern (gemeente Vletern)
k. Krombeke (stad Poperienge)
l. Proovn (stad Poperienge)
m. Roesbrugge-Oarienge (stad Poperienge)
n. Bambecque (Vrankryk)
o. Oost-Cappel (Vrankryk)
p. Oundschote (Vrankryk)

 Beziensweirdigheedn  
15px Kykt noa Bouwkundig erfgoed in Alvergem
Oalveringem is een ideale plekke vor e wandelinche, byvoorbeeld langs de voart, of langs alle soorten kleine boerewegels. 

Der is nateurlik ook e vreed schôon gemeenteuus dat 't zien werd is.
 Bekende Oalveringemnoars
 Johan Vande Lanotte, polletieker, è gebôorn in Stoavel. 

Nog ne bekenden is nateurlik Cyriel Verschaeve van Ardôoie die ip 4 november 1911 arriveerde vô ounderpaster. Ne ligt begraven op 't kerkhof van Oalveringem. En 't gebeurt dan der van die skinheads no zyn graf komn en doar nie al te katholieke dingen doen.
Externe koppelienge
 Website van de gemêente


Categorie:Plekke in West-Vloandern